钦定古今图书集成/明伦汇编/氏族典/第359卷 > 林富
## 钦定古今图书集成/明伦汇编/氏族典/第359卷 > 林富

按《兴化府志》：“富字守仁，弘治壬戌进士，授大理评事。
忤逆瑾，谪潮阳丞，复以大理事文致罢。瑾诛，起袁州
府同知，升宁波知府。外艰，服阕，补处州。嘉靖改元，升
广西参政，癸未入觐，以治行卓异旌，升广东右布政，
寻调广西、两广都御史姚谟，委以思田兵事，升四川
左布政，连陞都察院右副都御史，抚治郧阳。升兵部”
右侍郎兼右佥都御史，代总督之任。岭东贼王基潜
号召海寇黄秀山叛。以次讨平之。累疏乞休。